Saša Aleksandere
Saša Aleksandere (angļu: Sasha Alexander; dzimusi Suzana S. Drobņakoviča (serbu: Suzana S. Drobnjaković, Сузана С. Дробњаковић) 1973. gada 17. maijā), ir amerikāņu aktrise un TV režisore. Aktrise atveidoja Gretčenu Viteri seriālā Dawson's Creek un filmējusies tādās filmās kā "Vienmēr jā" (2008) un "Viņš nav tevī ieķēries" (2009). Aleksandere atveidoja Keitlīnu "Keitu" Todu pirmajās divās "NCIS: izmeklēšanas dienests" sezonās (2003—2005). No 2010. gada jūlija līdz 2016. gada septembrim Aleksandere atveidoja Dr. Moras Ailas lomu TNT seriālā Rizzoli & Isles, bet 2015.—2016. gadā filmējās seriāla Shameless 5. un 6. sezonā.